Μπενχαμίν Γκαρέ

Ο ** Μπενχαμίν Αντόνιο Γκαρέ** (, Μπουένος Άιρες, Αργεντινή, 11 Ιουλίου 2000) είναι Αργεντίνος επαγγελματίας ποδοσφαιριστής. Διετέλεσε τακτικό μέλος των «μικρών» εθνικών ομάδων της Αργεντινής.  Αγωνιστικά, διακρίνεται για την ευχέρειά του να κινείται τόσο στα άκρα της επίθεσης όσο και σε πιο ελεύθερο ρόλο πίσω από τον φορ. Επίσης είναι εγγονός του Όσκαρ Γκαρέ, διάσημου πρώην ποδοσφαιριστή και πρωταθλητή του Μουντιάλ 1986 με την εθνική ομάδα της Αργεντινής.

## Καριέρα
Έκανε τα πρώτα του βήματα στο παιδικό ποδόσφαιρο στο **Villa Real Social and Sports Club** στο Μπουένος Άιρες. Κατά τη διάρκεια ενός τουρνουά νέων στην Κόρδοβα, τράβηξε την προσοχή ενός Ευρωπαίου σκάουτερ, προσελκύοντας γρήγορα την προσοχή συλλόγων από την Γηραιά Ήπειρο.
### Βέλες Σάρσφιλντ
Ξεκίνησε εντατικές προπονήσεις στις ακαδημίες της Βέλες Σάρσφιλντ  και σύντομα έγινε ένας από τους πιο υποσχόμενους νεαρούς παίκτες του συλλόγου. Οι δυνατές εμφανίσεις του στις ομάδες Nέων του χάρισαν μια θέση στην εθνική ομάδα Κ-15 της Αργεντινής, με την οποία έπαιξε σε ένα τουρνουά στην Κολομβία, όπου η Αργεντινή τερμάτισε στην 3η θέση. Σε αυτό το τουρνουά o Γκαρέ σκόραρε συνολικά 2 γκολ.
### Μάντσεστερ Σίτι
Το πλούσιο ταλέντο του δεν άργησε να τραβήξει το βλέμμα ισχυρών ευρωπαϊκών συλλόγων και το 2015, η Μάντσεστερ Σίτι έκανε μια οικονομική προσφορά για τη μεταγραφή του. Αυτή απορρίφθηκε από τη Βέλεζ επειδή παραβίαζε το Άρθρο 19.1 του Κανονισμού της FIFA για το **Καθεστώς και τις Μεταγραφές Ποδοσφαιριστών (RSTP**), το οποίο ορίζει ότι οι διεθνείς μεταγραφές παικτών επιτρέπονται μόνο όταν ο παίκτης φτάσει στην ηλικία των 18 ετών.
 
Εντούτοις το 2016 μετακόμισε στην Αγγλία για λογαριασμό των ακαδημιών Μάντσεστερ Σίτι μιας κι αυτή εξασφάλισε τις υπηρεσίες του, μέσω της χρήσης της γονικής μέριμνας από τον πατέρα του και της επεξεργασίας ενός ιταλικού διαβατηρίου για να αποφύγει την κατάληψη θέσης παίκτη εκτός Ε.Ε. 

Το γεγονός αυτό προκάλεσε μεγάλη δυσαρέσκεια εντός του αργεντίνικου συλλόγου, ο οποίος υπέβαλε καταγγελία στη FIFA  αλλά το Αθλητικό Διαιτητικό Δικαστήριο (CAS) αποφάνθηκε υπέρ του αγγλικού συλλόγου.

Ο παίκτης δεν άφησε χρήματα στα ταμεία του συλλόγου που τον ανέπτυξε και του επέτρεψε να φτάσει στο ευρωπαϊκό ποδόσφαιρο, παρακάμπτοντας την υποχρέωση που ορίζεται στον αργεντίνικο νόμο 27.211 για την αποζημίωση προπόνησης.

Κατά τις επόμενες τέσσερις σεζόν, έπαιξε για την Ακαδημία των "Πολιτών" (Κ-18 και Κ-23), αποκτώντας σημαντικές εμπειρίες και συμμετοχές στο UEFA Youth League, αλλά δεν μπόρεσε να κάνει το ντεμπούτο του στην πρώτη ομάδα.

Παράλληλα, το 2017, συμμετείχε στο **Πρωτάθλημα Νότιας Αμερικής Κ-17**, όπου θεωρήθηκε ένας από τους πιο υποσχόμενους παίκτες του τουρνουά. Έπαιξε συνολικά 4 αγώνες και δεν σκόραρε κανένα γκολ. Η Αργεντινή δεν κατάφερε να προκριθεί από τη φάση των ομίλων και έτσι αποκλείστηκε από το Παγκόσμιο Κύπελλο σε αυτήν την κατηγορία.
### Ρασίνγκ Κλουμπ
Τον Δεκέμβριο του 2019, κατόπιν σχετικού αιτήματος του Ντιέγκο Μιλίτο, τότε διευθυντή ποδοσφαίρου της Ράσινγκ Κλουμπ Ο σύλλογος αγόρασε τον επιθετικό από τη Μάντσεστερ Σίτι για περίπου 2,5 εκατομμύρια δολάρια. Ειδικότερα, απέκτησε μέρος το 75% των δικαιωμάτων του παίκτη για 2.500.000 δολάρια, και υπέγραψε μαζί του τετραετές συμβόλαιο. 

Στις 28 Φεβρουαρίου 2020, έκανε το επίσημο επαγγελματικό του ντεμπούτο εναντίον των Νιούελς Ολντ Μπόις.

Στις 24 Σεπτεμβρίου 2020, σημείωσε το πρώτο του γκολ για τον σύλλογο σε μια νίκη με 2-0 επί της Αλιάνσα Λίμα για το Κόπα Λιμπερταδόρες του 2020.

Μέχρι το τέλος της σεζόν 2019/20, είχε κάνει δύο εμφανίσεις. Τη σεζόν 2020/21, έπαιξε έξι αγώνες. Τη σεζόν 2021, έκανε έντεκα εμφανίσεις, πετυχαίνοντας κι ένα γκολ. 

Κατά τη διάρκεια της παρουσίας του στην ομάδα, ο Γκαρέ δυσκολεύτηκε να καθιερωθεί. Ένας σοβαρός τραυματισμός στο αριστερό του γόνατο περιόρισε τον χρόνο παιχνιδιού του, με αποτέλεσμα να μην συμμετέχει στις αγωνιστικές υποχρεώσεις της ομάδας, για μεγάλο χρονικό διάστημα.

Μετά από πέντε ακόμη εμφανίσεις στην αρχή της σεζόν 2022, ο παίκτης παραχωρήθηκε ως δανεικός στην Ουρακάν, όπου είχε πρωταγωνιστικό ρόλο και κατέγραψε γεμάτη σεζόν με 26 συμμετοχές, 4 τέρματα και 1 ασίστ. Πραγματοποίησε το ντεμπούτο του εναντίον της Ροζάριο Σεντράλ, μπαίνοντας ως αλλαγή στο δεύτερο ημίχρονο. 
### Ουρακάν
Όταν μεταγράφηκε στην Ουρακάν το 2022, ο Μπενχαμίν έγινε το πέμπτο μέλος της οικογένειάς του που αγωνίστηκε για τον σύλλογο σε διαφορετικές χρονικές στιγμές. Εκτός από τον παππού του, Όσκαρ Γκαρέ, ο οποίος αγωνίστηκε τη σεζόν 1988/1989, ο πατέρας του, Εμιλιάνο Γκαρέ, και οι θείοι του, Εζεκίελ Γκαρέ και Λεονάρντο Όρσι, φόρεσαν επίσης τη φανέλα της ομάδας.  Οι εμφανίσεις του νεαρού παίκτη στην Ουρακάν αποτέλεσαν το εφαλτήριο για το επόμενο βήμα της καριέρας του.

### Κρίλια Σοβέτοφ Σαμάρα
Μετά τη λήξη του δανεισμού του στην Ουρακάν τον Ιανουάριο του 2023, δεν επέστρεψε στην Ρασίνγκ Κλαμπ, αλλά μεταγράφηκε στην Κρίλια Σοβέτοφ Σαμάρα της Ρωσικής Πρέμιερ Λιγκ,υπογράφοντας συμβόλαιο 3,5 ετών. Το κόστος της μεταγραφής ήταν 1,75 εκατομμύρια ευρώ.

Στην Κρίλια, πραγματοποίησε δύο ιδιαίτερα παραγωγικές χρονιές, καταγράφοντας συνολικά 61 συμμετοχές, 14 γκολ και 6 ασίστ σε πρωτάθλημα και Κύπελλο Ρωσίας. Εκεί καθιερώθηκε ως ένας από τους πιο αξιόπιστους μεσοεπιθετικούς της ομάδας του.

Ο Γκαρέ έγινε μόλις ο δεύτερος Αργεντινός παίκτης στην ιστορία του συλλόγου, μετά τον Γκουστάβο Λίγιο.

Στις 23 Φεβρουαρίου, σε έναν αγώνα του Κυπέλλου Ρωσίας εναντίον της Ντιναμό Μόσχας, ο παίκτης έκανε το ντεμπούτο του με τη νέα του ομάδα..

Στις 5 Μαρτίου, σε έναν αγώνα εναντίον της Ντιναμό Μόσχας, έκανε το ντεμπούτο του στην RPL. Στις 7 Μαΐου, σε έναν αγώνα εναντίον της Κράσνονταρ, ο Γκαρέ σκόραρε το πρώτο του γκολ για την Κρίλια Σοβέτοφ.. 

Στην πρώτη του σεζόν, ο παίκτης είχε μια γενικώς ασυνεπή απόδοση. Σκόραρε μόνο τρία γκολ στην Ρωσική Πρέμιερ Λιγκ, όλα στους τελευταίους πέντε αγώνες. Ωστόσο, κατάφερε να φτάσει μακριά στο Ρωσικό Κύπελλο Ποδοσφαίρου. Ακόμα και χωρίς να σκοράρει γκολ, είδε την ομάδα να φτάνει στα ημιτελικά, όπου αποκλείστηκε στα πέναλτι από την Κράσνονταρ.

Συνολικά, κατά τις σεζόν 2022/23 και 2023/24, ο Γκαρέ σκόραρε 11 γκολ και έδωσε 4 ασίστ..

Ωστόσο, τη σεζόν 2024/25, ο παίκτης παρουσίασε πτώση στην απόδοσή του, πετυχαίνοντας μόλις ένα γκολ από το σημείο του πέναλτι σε δεκατέσσερις αγώνες στο πρώτο μισό του πρωταθλήματος, ενώ έχασε και τρεις αγώνες πρωταθλήματος λόγω τραυματισμού.

Τον Νοέμβριο του 2024, ξέσπασε σύγκρουση στα αποδυτήρια της ομάδας μεταξύ ξένων παικτών (συμπεριλαμβανομένου του Γκάρε) και Ρώσων παικτών της Κρίλια Σοβέτοφ, οι οποίοι κατηγόρησαν τους ξένους για ανεπαρκή αφοσίωση κατά τη διάρκεια των αγώνων.
### Βάσκο ντα Γκάμα
Το ποδοσφαιρικό του ταξίδι συνεχίστηκε, τον Φεβρουάριο του 2025, στη Πρωτάθλημα Βραζιλίας, με τη Βάσκο ντα Γκάμα να επενδύει 3 εκατομμύρια ευρώ για την απόκτησή του. 
### Άρης Θεσσαλονίκης

Από τον Φεβρουάριο του 2026 αποκτήθηκε ως δανεικός στον Άρη Θεσσαλονίκης. Η συμφωνία έχει διάρκεια έως τον Δεκέμβριο του 2026 και περιλαμβάνει οψιόν αγοράς.

Στις 8 Φεβρουαρίου 2026, πραγματοποίησε το ντεμπούτο του με τον 'Άρη, στον τοπικό ντέρμπι κόντρα στoν ΠΑΟΚ. 

Στις 22 Φεβρουαρίου, σημείωσε το παρθενικό του τέρμα με τους "κίτρινους", ανοίγοντας το σκορ στον εντός έδρας αγώνα πρωταθλήματος κόντρα στην Κηφισιά.

### Εθνικές ομάδες
Υπήρξε διεθνής με την εθνικές ομάδες Κ-15, Κ-17 και Κ-20 της Αργεντινής.

## Παραπομπές

## Εξωτερικοί σύνδεσμοι
*Προφίλ στο transfermarkt.com
*Προφίλ στο soccerway.com
*Προφίλ στο worldfootball.net

Κατηγορία:Αργεντινοί ποδοσφαιριστές
Κατηγορία:Αργεντινοί ποδοσφαιριστές στο εξωτερικό
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Κλουμπ Ατλέτικο Ουρακάν
Κατηγορία:Ποδοσφαιριστές ΦΚ Κρίλια Σοβέτοφ Σαμάρα
Κατηγορία:Ποδοσφαιριστές ΚΡ Βάσκο ντα Γκάμα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Εθνικής Αργεντινής Κ17
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ράσινγκ Κλουμπ
Κατηγορία:Ξένοι ποδοσφαιριστές στη Ρωσία